

NOGOMETNI/FUDBALSKI SAVEZ BOSNE I HERCEGOVINE

ADMINISTRACIJA ZA LICENCIRANJE

UPUTSTVO ZA PRIMJENU FINANSIJSKIH KRITERIJA IZ

P R A V I L N I K A

o licenciranju klubova za učešće u UEFA-inim klupskim takmičenjima NS/FS BIH (kriteriji za učešće u UEFA-inoj ligi prvaka za žene)

Sarajevo, izdanje decembar 2024. godine

# ANEKS VIII: Kriteriji za licenciranje klubova za UEFA-inu Ligu prvaka za žene

Kako bi imao pravo da učestvuje u UEFA-inoj Ligi prvaka za žene, aplikant za licencu mora ispunjavati sljedeće kriterije za licenciranje klubova:

**FINANSIJSKI KRITERIJ**

**Član 119.**

**Izvještajni subjekat/subjekti i izvještajni perimetar**

1. Podnosilac zahtjeva za licencu utvrđuje i dostavlja davaocu licence izvještajni perimetar, tj. subjekat ili kombinaciju subjekata za koje treba dostaviti financijske informacije (npr. jedan subjekat, konsolidovani ili kombinovani financijski izvještaji).

Izvještajni perimetar mora uključivati:

* 1. podnosioca zahtjeva za licencu, i ako je različit, registrovanog člana;
	2. kompanije kćerke podnosioca zahtjeva za licencu, i ako je različit, registrovanog člana;
	3. bilo koji subjekt, bez obzira da li je uključen u strukturu pravne grupe, koji ostvaruje prihode i/ili obavlja usluge i/ili stvara troškove u odnosu na bilo koje aktivnosti ženskog fudbala definisane u stavu 3(a) i (b) ispod;
	4. bilo koji drugi subjekt uključen u strukturu pravne grupe koji ostvaruje prihode i/ili obavlja usluge i/ili stvara troškove u vezi sa bilo kojom od aktivnosti fudbala za žene definisanih u stavu 3(c) do (j) ispod.
1. Aktivnosti fudbala za žene uključuju:
	1. zapošljavanje/regrutovanje radnika (kako je definisano u članu 54.), uključujući isplatu svih oblika naknada zaposlenima po osnovu ugovornih ili zakonskih obaveza;
	2. kupovina/prodaja registracija igrača (uključujući pozajmice);
	3. prodaja ulaznica;
	4. sponzorstvo i oglašavanje;
	5. prenosi/emitovanje;
	6. prodaja klupskih artikala i ugostiteljstvo;
	7. poslovanje kluba (npr. administracija, aktivnosti na dan utakmice, putovanja, skauting, itd.);
	8. korištenje i upravljanje stadionom i objektima za trening;
	9. razvoj mladih; i
	10. finansiranje, uključujući vlasnički kapital što rezultira obavezama podnosioca zahtjeva za licencu, ili dugovanja direktno ili indirektno osigurana ili založena preko imovine ili prihoda podnosioca zahtjeva za licencu.
2. Subjekat može biti isključen iz izvještajnog perimetra samo ako:
	1. su fudbalske aktivnosti koje obavlja već u potpunosti prikazane u finansijskim izvještajima jednog od subjekata obuhvaćenih izvještajnim perimetrom; i
	2. su njegove aktivnosti u potpunosti nevezane za fudbalske aktivnosti definisane u stavu 3. gore ili lokacije, sredstva ili brend fudbalskog kluba; ili
	3. ako je taj subjekat beznačajan u poređenju sa svim subjektima koji čine izvještajni perimetar i ne obavlja nijednu od fudbalskih aktivnosti definisanih u stavu 3(a) i (b) gore.
3. Podnosilac zahtjeva za licencu mora dostaviti izjavu ovlaštenog potpisnika kojom potvrđuje **– prilog broj 1.**:
	1. da su svi prihodi i troškovi koji se odnose na svaku od fudbalskih aktivnosti navedenih u stavu 3. uključeni u izvještajni perimetar i pružiti detaljno obrazloženje ako to nije slučaj; i
	2. da li je neki subjekat koji je uključen u strukturu pravne grupe izuzet iz izvještajnog perimetra, obrazlažući svako takvo izuzeće u skladu sa stavom 4.

## Član 120.

**Godišnji finansijski izvještaji**

Podnosilac zahtjeva za licencu mora pripremiti i dostaviti, do roka koji je odredio davalac licence, godišnje finansijske izvještaje za izvještajni period koji se završava sa godinom koja prethodi roku za podnošenje zahtjeva davaocu licence i koja prethodi roku za dostavljanje liste odluka o licenciranju UEFA-i **– prilog broj 2.**

Godišnji finansijski izvještaji, uključujući uporedne iznose za prethodni period, moraju biti pripremljeni u skladu sa Međunarodnim standardima finansijskog izvještavanja ili domaćim računovodstvenim standardima (ako je primjenjivo) i moraju uključivati:

1. bilans stanja na kraju izvještajnog perioda **– prilog broj 3.**;
2. račun dobiti i gubitka/bilans uspjeha za izvještajni period **– prilog broj 4.**;
3. izvještaj o novčanim tokovima za izvještajni period **– prilog broj 5.**;
4. izvještaj o promjenama na kapitalu tokom izvještajnog perioda **– prilog broj 6.**;
5. napomene, koje sadrže sažetak značajnih računovodstvenih politika i druga objašnjenja **– prilog broj 7.**;
6. finansijski pregled od strane menadžmenta **– prilog broj 8;**
7. bruto bilans za period 01.01.2024.-31.12.2024. godine **– prilog broj 9.;**
8. bruto bilans za period 01.01.2025.-28.02.2025. godine **– prilog broj 10.**

Godišnje finansijske izvještaje mora revidirati nezavisni revizor u skladu sa domaćim zakonodavnim okvirom **– prilog broj 11.**

Ako godišnji finansijski izvještaji ne ispunjavaju minimalne zahtjeve za objelodanjivanja informacija navedene u Aneksu VIIIA, onda podnosilac zahtjeva za licencu davaocu licence također mora dostaviti **– prilog broj 12.**:

1. dodatne informacije kako bi se ispunili postavljeni minimalni zahtjevi za objelodanjivanje u Aneksu VIIIA; i
2. izvještaj o procjeni od strane istog revizora koji potpisuje godišnje finansijske izvještaje prema dogovorenim procedurama propisanim od davaoca licence gdje potvrđuje potpunost i tačnost dodatnih informacija.

Kada su ženski fudbalski timovi i njihove aktivnosti u sastavu istog pravnog lica / izvještajnog perimetra kao muški fudbalski timovi i aktivnosti, podnosilac zahtjeva za licencu dužan je prikazati prihode i rashode povezane sa aktivnostima ženskog fudbala i pripremiti račun dobiti i gubitka u skladu sa zahtjevima iz Aneksa VIIIA **– prilozi broj 13. i 14. i 15.**

## Član 121.

**Nema dospjelih obaveza prema fudbalskim klubovima – prilozi broj 16., 17., 18., 19. i 20.**

Podnosilac zahtjeva za licencu mora to dokazati na dan 31. marta koji je prethodio licencnoj sezoni, nema dospjelih obaveza (kako je definisano u Aneksu VIIIB) prema drugim fudbalskim klubovima kao rezultat obaveza po osnovu transfera koje treba platiti do 28. februara koji prethodi licencnoj sezoni.

Obaveze su oni iznosi prema fudbalskim klubovima nastali kao rezultat:

1. transfera profesionalnih igrača (kako je definisano u *FIFA Pravilniku o statusu i transferu igrača*), uključujući bilo koji iznos plativ po ispunjenju određenih uslova;
2. igrača registrovanih po prvi put kao profesionalaca, uključujući bilo koji iznos plativ po ispunjenju određenih uslova;
3. naknada za trening i solidarni doprinosi kako je definisano u *FIFA Pravilniku o statusu i transferu igrača;* i
4. solidarne odgovornosti koju utvrdi nadležni organ za raskid ugovora od strane igrača.

Podnosilac zahtjeva za licencu mora pripremiti i predati davaocu licence tabelu transfera, osim ako su informacije o transferima već prikazane davaocu licence u skladu sa postojećim domaćim zahtjevima koji se odnose na transfere (npr. nacionalni sistem klirinške kuće), i davalac licence može izdvojiti i procijeniti sve potrebne informacije kako je opisano u stavovima 4. i 5. u nastavku. Tabela transfera mora biti pripremljena čak i ako nije bilo transfera/pozajmica tokom relevantnog perioda.

Podnosilac zahtjeva za licencu mora prikazati:

1. sve registracije novih igrača (uključujući pozajmice) kao rezultat ugovora o transferu zaključenih u periodu od 12 mjeseci do 28. februara, bez obzira da li postoji neplaćeni iznos na dan 28. februara;
2. svi transferi za koje postoji obaveza na dan 28. februara (bez obzira da li se oni odnose na oslobađanje ili registraciju igrača i bez obzira na to kada su izvršeni transferi); i
3. svi transferi koji su predmet osporenih iznosa na dan 28. februara.

Tabla transfera mora sadržavati najmanje sljedeće informacije (u pogledu transfera svakog igrača):

1. Ime igrača i datum rođenja;
2. Datum ugovora o transferu;
3. Naziv fudbalskog kluba koji je povjerilac;
4. Plaćena ili plativa naknada za transfer (ili pozajmicu) (uključujući naknadu za trening i solidarni doprinos), čak i ako povjerilac nije zahtijevao plaćanje;
5. Ostali plaćeni ili plativi direktni troškovi registracije igrača;
6. Svaka druga naknada plaćena ili plativa u okviru ugovora o transferu;
7. Iznosi izmireni prije 28. februara i datumi plaćanja;
8. Saldo obaveza na dan 28. februara, uključujući datum(e) dospijeća za svaki neplaćeni element.
9. Neizmireni dospjeli iznosi na dan 28. februara, uključujući datum(e) dospijeća za svaki neplaćeni element i ako je primjenjivo, iznosi izmireni između 28. februara i 31. marta zajedno sa datumima poravnanja kao i svim preostalim dospjelim obavezama na dan 31. marta (preneseno sa 28. februara), zajedno sa pojašnjenjem;
10. Odgođeni iznosi na dan 28. februara (kako je definisano u Aneksu VIII)b, uključujući prvobitni i novi rok(ove) za svaki odgođeni element, i datum kada je zaključen pismeni sporazum između strana;
11. Osporeni iznosi na dan 28. februara (kako je definisano u Aneksu VIIIb), uključujući oznake predmeta i kratak opis pozicija svih uključenih strana; i
12. Uslovni iznosi (potencijalne obaveze) koji još nisu priznati u bilansu stanja na dan 28. februara.

Podnosilac zahtjeva za licencu mora uskladiti svoje obaveze prema tabeli transfera sa svojim osnovnim računovodstvenim evidencijama.

Podnosilac zahtjeva za licencu mora potvrditi da je tabela transfera potpuna, tačna i u skladu sa ovim Pravilnikom. Ovo se mora dokazati u kratkim crtama izjavom i potpisom od strane izvršnog organa/ovlaštenih potpisnika podnosioca zahtjeva za licencu **– prilozi broj 21. i 22.**

Dodatna dokumentacija uz Tabelu obaveza prema transferima je sljedeća:

* Konfirmacije za preostale dospjele obaveze prema drugim klubovima na dan 28.02.2025. godine **– prilog broj 23.,**
* Dokazi o uplatama za obaveze prema drugim klubovima za navedene igrače u Tabeli za koje je bila iskazana dospjela obaveza na dan 28.02.2025. godine plaćene do 31.03.2025. godine **– prilog broj 24.**,
* Reprogrami za preostale dospjele obaveze prema drugim klubovima na dan 28.02.2025. godine **– prilog broj 25.**,
* Izjava da li je bilo sudskih sporova prema drugim klubovima po bilo kojem osnovu i ukoliko jeste, napraviti spisak **– prilog broj 26**.

## Član 122.

**Nema neizmirenih dospjelih obaveza prema zaposlenima – prilog broj 27.**

Podnosilac zahtjeva za licencu mora dokazati da na dan 31. marta koji prethodi licencnoj sezoni, nema neizmirenih dospjelih obaveza (kao što je definisano u Aneksu VIIIB) prema svojim zaposlenima kao rezultat ugovornih ili zakonskih obaveza koje treba platiti do 28. februara koji prethodi licencnoj sezoni.

Obaveze su svi oblici naknada dospjelih u odnosu na zaposlene kao rezultat ugovorne ili zakonske obaveze, uključujući plate, zarade, plaćanja prava na imidž, bonuse i druge beneficije.

Pojam "zaposleni" uključuje sljedeće osobe:

1. Svi profesionalni igrači prema *FIFA Pravilniku o statusu i transferu igrača*;
2. Svo administrativno, tehničko, medicinsko i sigurnosno osoblje koje obavlja bilo koju od funkcija iz članova 99. do 106; i
3. Pružaoci usluga koji obavljaju bilo koju od funkcija iz člana 109.

Ako je bilo koji “zaposleni” zaposlen ili ima ugovor sa konsultantom ili na neki drugi način pruža usluge subjektu unutar strukture pravne grupe ili izvještajnog perimetra koji nije podnosilac zahtjeva za licencu, onda takve obaveze također moraju biti obuhvaćene gore navedenim stavom 1.

Iznosi koji se plaćaju licima koja iz različitih razloga više nisu u radnom odnosu ili nisu više angažovana od strane podnosioca zahtjeva za licencu ili subjekta u okviru strukture pravne grupe podnosioca zahtjeva za licencu također potpadaju pod ovu odredbu i moraju se izmiriti u okviru perioda predviđenog ugovorom ili definisanog zakonom, bez obzira na to kako se te obaveze prikazane u finansijskim izvještajima.

Podnosilac zahtjeva za licencu mora pripremiti i predati davaocu licence tabelu zaposlenih koja prikazuje sljedeća ukupna stanja u odnosu na zaposlene na dan 28. februara koji prethodi licencnoj sezoni:

1. Ukupan iznos obaveza;
2. Ukupan iznos neizmirenih dospjelih obaveza kao i preostali iznos neizmirenih obaveza na dan 31. marta (preneseno sa 28. februara);
3. Ukupni odgođeni iznos (kako je definisano u Aneksu VIIIB); i
4. Ukupan osporeni iznos (kako je definisano u Aneksu VIIIB).

Sljedeće informacije moraju se dati, kao minimum, u vezi sa svakim zakašnjelim, odgođenim ili osporenim iznosom na dan 28. februara, zajedno sa obrazloženjem:

1. Ime i položaj/funkcija zaposlenog (bez obzira da li je osoba bila zaposlena ili angažovana tokom godine do 28. februara);
2. Datum početka i datum završetka (ako je primjenjivo);
3. Neplaćeni iznosi, uključujući datum(e) dospijeća za svaki neplaćeni element i ako primjenjivo, iznosi izmireni između 28. februara i 31. marta zajedno sa datumom poravnanja kao i sve preostale dospjele obaveze na dan 31. marta (preneseno sa 28. februara);
4. Odgođeni iznosi, uključujući prvobitni i novi datum(e) dospijeća za svaki odgođeni element, i datum kada je zaključen pisani sporazum između strana; i
5. Osporeni iznosi, uključujući oznake predmeta i kratak opis pozicije svih uključenih strana.

Podnosilac zahtjeva za licencu mora uskladiti svoje obaveze prema tabeli zaposlenih sa svojim osnovnim računovodstvenim evidencijama.

Podnosilac zahtjeva za licencu mora potvrditi da je tabela zaposlenih potpuna, tačna i u skladu sa ovim Pravilnikom. Ovo se mora u kratkim crtama dokazati izjavom i potpisom od strane izvršnog organa/ovlaštenih potpisnika podnosioca zahtjeva za licencu **– prilozi broj 28. i 29.**

Dodatna dokumentacija uz Tabelu obaveza prema zaposlenima je sljedeća:

* Konfirmacije za sve zaposlene poredane hronološki kao i u Tabeli obaveza prema zaposlenima na dan 28.02.2025. godine **– prilog broj 30.**,
* Dokazi o uplatama za obaveze za zaposlene u Tabeli obaveza prema zaposlenima za koje je bila iskazana dospjela obaveza na dan 28.02.2025. godine plaćene do 31.03.2025. godine **– prilog broj 31.**,
* Reprogrami za preostale dospjele obaveze prema zaposlenima shodno Tabeli obaveza prema zaposlenima na dan 28.02.2025. godine **– prilog broj 32.**,
* Izjava da li je bilo sudskih sporova sa zaposlenima u skladu sa Tabelom obaveza prema zaposlenima i ukoliko jeste, napraviti spisak **– prilog broj 33.**

## Član 123.

**Nema zaostalih obaveza prema socijalnim/poreskim organima – prilog broj 34.**

Podnosilac zahtjeva za licencu mora dokazati da na dan 31. marta koji prethodi licencnoj sezoni, nema dospjelih obaveza (kao što je definisano u Aneksu VIIIB) prema socijalnim/poreskim vlastima na temelju ugovornih ili zakonskih obaveza u odnosu na svoje zaposlene koje trebaju biti isplaćene do 28. februara koji prethodi licencnoj sezoni.

U obaveze spadaju oni iznosi prema socijalnim/poreskim vlastima na temelju ugovornih zakonskih obaveza prema svim uposlenicima. Obaveze uključuju, ali nisu ograničene na porez na lični dohodak, uplate u penzioni fond, socijalno osiguranje i slična plaćanja.

Podnosilac zahtjeva za licencu mora davaocu licence do 28. Februara koji predhodi licencnoj sezoni dostaviti socijalnu/poresku tabelu koja prikazuje:

1. ukupan iznos koji se plaća socijalnim/poreskim organima;
2. ukupan iznos dospjelih obaveza kao i svaki preostali neplaćeni iznos na dan 31. marta (preneseno sa 28. februara);
3. ukupni odgođeni iznos (kako je definisano u Aneksu VIIIB);
4. ukupan osporeni iznos (kao što je definisano u Aneksu VIIIB); i
5. ukupan iznos koji je predmet odlučivanja nadležnog organa (definisano u Aneksu VIIIB).

Sljedeće informacije se moraju dati, kao minimum, u vezi sa svakim zakašnjelim, odgođenim, osporenim ili neriješenim iznosom na dan 28. februara, zajedno sa objašnjenjem:

1. Naziv povjerioca;
2. Neplaćeni iznosi, uključujući datum(e) dospijeća za svaki neplaćeni element i, ako primjenjivo, iznosi izmireni između 28. februara i 31. marta zajedno sa datumom poravnanja kao i sve preostale dospjele obaveze na dan 31. marta (preneseno sa 28. februara);
3. Odgođeni iznosi, uključujući prvobitni i novi datum(e) dospijeća za svaki odgođeni element i datum kada je zaključen pisani sporazum između strana;
4. Iznosi koji su predmet odlučivanja nadležnog organa i kratak opis zahtjeva podnosioca za licencu; i
5. Osporeni iznosi, uključujući oznake predmeta i kratak opis pozicije svih uključenih strana.

Podnosilac zahtjeva za licencu mora uskladiti svoje obaveze iz socijalne/poreske tabele sa svojim osnovnim računovodstvenim evidencijama.

Podnosilac zahtjeva za licencu mora potvrditi da je tabela socijalnih/poreskih obaveza potpuna, tačna i u skladu sa ovim Pravilnikom. Ovo se mora dokazati u kratkim crtama izjavom i potpisom od strane izvršnog organa/ovlaštenih potpisnika podnosioca zahtjeva za licencu **– prilozi broj 35. i 36.**

Dodatna dokumentacija uz Tabelu obaveza prema porezima je sljedeća:

* Uvjerenje o stanju duga prema socijalnim / poreskim vlastima na dan 31.12.2024. godine i 28.02.2025. godine **– prilog broj 37.**,
* Uplate vezane za poreze i doprinose za koje je bila iskazana dospjela obaveza na dan 28.02.2025. godine plaćene do 31.03.2025. godine **– prilog broj 38.**,
* Reprogrami za preostale dospjele obaveze prema porezima i doprinosima shodno Tabeli obaveza prema porezima i doprinosima na dan 28.02.2025. godine **– prilog broj 39.**;
* Izjava da li je bilo sudskih sporova sa društvenim / poreskim vlastima **– prilog broj 40.**;
* Aktuelni Sporazumi sa Poreskom upravom zajedno sa Uplatama za dospjele obaveze do 28.02.2025. godine, plaćene do 31.03.2025. godine **– prilog broj 41.**,
* Izjava da li je bilo Poreskih kontrola čiji postupak još uvijek nije okončan i Klub nije dobio bilo koju presudu **– prilog broj 42.**

## Član 124.

**Nema dospjelih obaveza prema UEFA-i i davaocu licence – prilog broj 43.**

Podnosilac zahtjeva za licencu mora dokazati da na dan 31. marta koji prethodi licencnoj sezoni, nema dospjelih obaveza (kako je definisano u Aneksu VIIIB) prema UEFA-i, dodatnim subjektima koje odredi UEFA ili davalac licence (NS/FS BIH) kao rezultat obaveza koje je dužan platiti do 28. februara koji prethodi licencnoj sezoni.

Obaveze u odnosu na UEFA-u uključuju, ali nisu ograničene na, finansijske disciplinske obaveze i mjere koje je nametnuo CFCB.

U roku i u formi koju je odredio davalac licence, podnosilac zahtjeva za licencu mora pripremiti i predati izjavu kojom potvrđuje ukupne obaveze prema UEFA-i, dodatnim subjektima koje odredi UEFA i davalac licence te o nepostojanju ili postojanju neizmirenih dospjelih obaveza **– prilozi broj**

## 44. i 45.

Dodatna dokumentacija uz Tabelu obaveza prema UEFA-i i davaocu licence je:

1. Uvjerenje o stanju duga prema UEFA-i i davaocu licence na dan 31.12.2024. godine i 28.02.2025. godine **– prilog broj 46.**;
2. Uplate vezane za dugovanja prema UEFA-i i davaocu licence za koje je bila iskazana dospjela obaveza na dan 28.02.2025. godine plaćene do 31.03.2025. godine **– prilog broj 47.**;
3. Reprogrami za preostale dospjele obaveze prema UEFA-i i davaocu licence shodno Tabeli obaveza prema UEFA-i i davaocu licence na dan 28.02.2025. godine **– prilog broj 48.**;
4. Izjava da li je bilo sudskih sporova sa UEFA-om i davaocem licence **– prilog broj 49.**;
5. Aktuelni Sporazumi sa UEFA-om i davaocem licence zajedno sa Uplatama za dospjele obaveze do 28.02.2025. godine, plaćene do 31.03.2025. godine **– prilog broj 50.**

# ANEKSI KOJI SE PRIMJENJUJU ZA UEFA LIGU PRVAKA ZA ŽENE

**Aneks VIII A: Zahtjevi za objelodanjivanje podataka u finansijskim izvještajima**

## Principi

* + 1. Bez obzira na zahtjeve domaće računovodstvene prakse, Međunarodnih standarda finansijskog izvještavanja ili Međunarodnih standarda finansijskog izvještavanja za male i srednje subjekte, finansijski kriteriji ovog Pravilnika zahtijevaju od podnosioca zahtjeva za licencu/nosioca licence da prikaže određeni minimalni nivo finansijskih informacija davaocu licence kako je navedeno u članu 120.
		2. Svaka komponenta finansijskih izvještaja mora biti jasno identifikovana. Sljedeće informacije moraju biti jasno prikazane i ponovljene u finansijskim izvještajima gdje god je to potrebno za pravilno razumijevanja prezentiranih informacija:
			1. Naziv (i pravni oblik), sjedište i poslovna adresa subjekta koji podnosi izvještaj i eventualne izmjene tih informacija u odnosu na prethodni referentni datum godišnjeg obračuna;
			2. Da li finansijske informacije pokrivaju pojedinačnog podnosioca zahtjeva za licencu/nosioca licence, grupu subjekata ili neku drugu kombinaciju subjekata, i opis strukture i sastava bilo koje takve grupe ili kombinacije;
			3. Referentni datum godišnjeg obračuna i period koji pokrivaju financijske informacije (za aktuelne i uporedne informacije); i
			4. Valuta u kojoj su prikazane informacije.
		3. Ako godišnji finansijski izvještaji nisu u skladu sa zahtjevima za objelodanjivanje informacija navedenim u Aneksu VIIIa, onda podnosilac zahtjeva za licencu također mora dostaviti davaocu licence:
			1. Dodatne informacije kako bi se ispunili zahtjevi za objelodanjivanje navedeni u Aneks VIIIa;
			2. izvještaj o procjeni od strane istog revizora koji potpisuje godišnje finansijske izvještaje zasnovan na dogovorenim procedurama propisanim od strane davaoca licence vezano za potpunost i tačnost prepravljenih finansijskih izvještaja.

## Bilans stanja

* + 1. Minimalni zahtjevi za objelodanjivanje stavki bilansa su navedeni u nastavku.

Imovina/Aktiva

1. Gotovina i gotovinski ekvivalenti
2. Ostala obrtna sredstva
3. Materijalna i nematerijalna imovina
4. Potraživanja
5. Ostala dugotrajna imovina
6. Ukupna imovina (zbir stavki i do v)

Obaveze/Pasiva

1. Bankarski i drugi krediti
2. Ostale obaveze
3. Ostale tekuće obaveze
4. Ostale dugotrajne obaveze
5. Ukupne obaveze (zbir stavki vii do x)

Kapital

1. Ukupni kapital

## Račun dobiti i gubitka

* + 1. Minimalni zahtjevi za objelodanjivanje informacija u računu dobiti i gubitka navedeni su ispod. Prihodi
1. Prihodi od ulaznica
2. Sponzorstvo i oglašavanje
3. Prava na emitovanje
4. Komercijalne aktivnosti
5. UEFA-in solidarni doprinos i sredstava za nagrade
6. Subvencije, donacije, doprinosi i drugi grantovi
7. Ostali operativni prihodi
8. Ukupni prihod (zbir stavki i do vii)

Rashodi

1. Troškovi naknada zaposlenima
2. Ostali operativni troškovi
3. Ukupni operativni troškovi (isključujući registracije igrača) (zbir stavki ix do x)
4. Neto rezultat od transfera igrača
5. Neto neoperativni prihod /(rashod) – ostalo
6. Porezni prihod/ (rashod)
7. Isplaćene dividende / manjinski interesi
8. Ukupni troškovi (zbir stavki xi do xv)

## Izvještaj o novčanim tokovima

A 4.1 Izvještaj o novčanim tokovima mora kategorisano prikazati novčane tokove za finansijski period kako je navedeno u nastavku:

Novčani tokovi iz operativnih aktivnosti

Operativne aktivnosti su glavne aktivnosti izvještajnog subjekta koje donose prihod i druge aktivnosti koje nisu aktivnosti ulaganja ili finansiranja. Zato su one generalno rezultat transakcija i drugih događaja koji se uzimaju u obzir kod određivanja neto rezultata. Minimalni zahtjevi za objelodanjivanje navedeni su ispod:

i. Neto priliv/odliv novca iz operativnih aktivnosti Novčani tokovi iz aktivnosti ulaganja

Aktivnosti ulaganja su kupovina i prodaja dugotrajne imovine (uključujući registracije igrača) i druga ulaganja koja nisu uključena u gotovinske ekvivalente. Minimalni zahtjevi za objelodanjivanje su navedeni u nastavku:

i. Neto priliv/odliv gotovine iz aktivnosti ulaganja Novčani tokovi iz finansijskih aktivnosti

Finansijske aktivnosti su aktivnosti koje rezultiraju promjenama u veličini i sastavu vlasničkog kapitala i pozajmica izvještajnog subjekta. Minimalni zahtjevi za objelodanjivanje navedeni su u nastavku:

i. Neto priliv/odliv gotovine iz finansijskih aktivnosti Ostali novčani tokovi

Tokovi gotovine od primljenih i isplaćenih kamata i dividendi moraju se prikazati odvojeno. Svaki mora biti prikazan na dosljedan način od perioda do perioda bilo kao operativne, investicione ili finansijske aktivnosti.

Novčani tokovi koji proizilaze iz poreza na dobit moraju se posebno prikazati i klasifikovati kao novčani tokovi iz operativnih aktivnosti osim ako se ne mogu na odgovarajući način i konkretno identifikovati kao finansijske ili investicione aktivnosti.

A.4.2 Komponente gotovine i gotovinskih ekvivalenata moraju biti prikazani, kao i poravnanje iznosa iz izvještaja o novčanim tokovima, s ekvivalentnim stavkama prikazanim u bilansu stanja.

# Aneks VIII B: Pojam dospjelih neizmirenih obaveza

## Principi

* + 1. Obaveze se smatraju neizmirenim ako nisu plaćene u skladu sa ugovornim i pravnim uslovima.
		2. Obaveze se ne smatraju neizmirenim, u smislu ovog Pravilnika, ako podnosilac zahtjeva za licencu/nosilac licence (tj. dužnik) može dokazati do utvrđenog roka, odnosno 31. marta u skladu sa članom 121., članom 122., članom 123. i članom 124. da je:
			1. relevantni iznos izmiren, odnosno plaćen u cijelosti ili prebijen u odnosu na obaveze povjerioca prema dužniku; ili
			2. rok za plaćanje odgovarajućeg iznosa je odgođen (termin „odgođeni iznosi“ se koristi u ovom Pravilniku), odnosno postignut je sporazum pismeno zaključen sa povjeriocem o produženju roka za plaćanje (kada povjerilac ne traži isplatu iznosa, to ne predstavlja produženje roka); ili
			3. relevantni iznos je predmet pravnog zahtjeva ili otvorenog postupka (termin “iznosi koji su sporni” se koristi u ovom Pravilniku), što znači:
				1. dužnik je podnio tužbu koju nadležne vlasti smatraju prihvatljivom u skladu sa domaćim zakonodavstvom, ili je pokrenuo postupak kod domaćih ili međunarodnih fudbalskih organa ili relevantnog arbitražnog suda u pogledu osporavanja odgovornosti za te neizmirene obaveze znajući da ukoliko organi koji donose odluke (davalac licence ili CFCB) smatraju da je aplikant za licencu takav postupak pokrenuo samo da bi izbjegao važeće rokove propisane ovim Pravilnikom (radi “kupovanja” vremena), relevantni iznos će se i dalje smatrati neizmirenom dospjelom obavezom; ili
				2. dužnik je pred nadležnim organom u skladu sa domaćim zakonodavstvom, domaćim ili međunarodnim fudbalskim organima ili relevantnim arbitražnim sudom osporio tužbu ili postupak koji je povjerilac pokrenuo protiv njega u pogledu neizmirenih obaveza, i u stanju je pokazati na razumno zadovoljstvo nadležnih organa za odlučivanje (davalac licence ili CFCB) da je utvrdio razloge za osporavanje tužbe ili postupka koji je pokrenut znajući da ukoliko nadležni organi za odlučivanje (davalac licence ili CFCB) budu smatrali da su razlozi za osporavanje tužbe ili pokrenutog postupka očigledno neosnovani, taj iznos će se i dalje smatrati neizmirenom dospjelom obavezom; ili
			4. izmirenje relevantnog iznosa na čekanju (termin „iznosi na čekanju“ se koristi u ovom Pravilniku), što znači:
				1. dužnik je zatražio od nadležnog organa, pismeno i u skladu sa važećim zakonom, produženje roka za plaćanje obaveza prema socijalnim/poreskim vlastima (kako je definisano članom 123.) i nadležni organ je pismeno potvrdio da se ovaj zahtjev smatra prihvatljivim i da je još na čekanju do 31. marta (u vezi sa članom 82. UEFA Pravilnika za učešće u ligi šampiona za žene izdanje 2022– Nema neizmirenih dospjelih obaveza prema socijalnim/poreskim organima – unaprijeđeno);ili
				2. dužnik je u mogućnosti da dokaže na zadovoljstvo relevantnih tijela za donošenje odluka (davalac licence ili CFCB) da je poduzeo sve razumne mjere za identifikaciju i isplatu povjerioca u pogledu naknade za treniranje i doprinosa solidarnosti (kako je definisano u *Pravilniku FIFA-e o statusu i transferu igrača*).

# Aneks VIII C: Procedure ocjenjivanja koje provodi davalac licence

## Principi

* + 1. Davalac licence definiše procedure ocjenjivanja, osiguravajući jednak tretman svih klubova koji podnose zahtjev za licencu. Ocjenjuje dokumentaciju koju su dostavili klubovi, razmatra da li je odgovarajuća i utvrđuje da li je svaki kriterij ispunjen i koje su dodatne informacije, ako ih ima, potrebne za dodjelu licencu.
		2. Procesi ocjenjivanja radi provjere poštivanja kriterija propisanih članom 11. UEFA Pravilnika za učešće u ligi prvaka za žene, sadrže specifične korake ocjenjivanja koje je dužan slijediti davalac licence kao što je navedeno u nastavku.

## Ocjena revizorskog izvještaja o finansijskim izvještajima

* + 1. U pogledu godišnjih finansijskih izvještaja, davalac licence mora izvršiti sljedeće minimalne procedure ocjenjivanja:
			1. Ocijeniti da li je izvještajni perimetar prikladan za svrhe licenciranja klubova;
			2. Ocijeniti dostavljene informacije kao osnovu za odluku o licenciranju;
			3. Pročitati i razmotriti godišnje finansijske izvještaje i revizorski izvještaj o istima;
			4. Riješiti posljedice bilo kakvih modifikacija revizorskog izvještaja (u poređenju sa normalnim oblikom nekvalifikovanog izveštaja) i/ili nedostatke u poređenju sa minimalnim zahtjevima za objelodanjivanje informacija i računovodstvo u skladu sa Aneksom VIII C.
		2. Nakon ocjene izvještajnog perimetra i čitanja revizorskog izvještaja o godišnjim finansijskim izvještajima, davalac licence ih je dužan ocijeniti u skladu sa stavkama ispod:
			1. Ako izvještajni perimetar ne ispunjava uslove iz člana 119., dozvola se mora odbiti;
			2. Ako revizorski izvještaj ima mišljenje bez rezerve, bez ikakvih modifikacija, to onda pruža zadovoljavajuću osnovu za izdavanje licence;
			3. Ukoliko revizorov izvještaj sadrži suzdržavanje od davanja mišljenja ili negativno mišljenje, izdavanje licence mora biti uskraćeno, osim ako se ne osigura naknadno revizorsko mišljenje bez suzdržavanja od davanja mišljenja ili negativnog mišljenja (vezano za drugi set financijskih izvještaja za istu financijsku godinu koji zadovoljava minimalne zahtjeve) a davalac licence bude zadovoljan naknadnim revizorskim mišljenjem;
			4. Ako revizorski izvještaj sadrži, u pogledu neograničenosti poslovanja, naglašavanje pitanja, ključno revizijsko pitanje ili kvalifikovano mišljenje „osim za”, licenca se mora odbiti, osim ako se:
				1. ne dostavi naknadno revizorsko mišljenje bez stalnog poslovanja, naglašavanja pitanja, ključnog revizijskog pitanja ili kvalifikacije u vezi sa istom finansijskom godinom; ili
				2. ne dostave dodatni dokumentarni dokazi koji pokazuju sposobnost podnosioca zahtjeva za licencu da nastavi s trajnim poslovanjem barem do kraja licencne sezone i koje davalac licence ocjenjuje kao zadovoljavajuće.
			5. Ako revizorski izvještaj, po nekom drugom pitanju koje se ne odnosi na sposobnost subjekta da nastavi sa trajnim poslovanjem, sadrži ocjenu naglašavanje pitanja, ključno revizijsko pitanje ili kvalifikovano mišljenje s rezervom (“izuzev za”), tada je davalac licence dužan razmotriti implikacije modifikacija za potrebe licenciranja kluba. Izdavanje licence može biti

uskraćeno ukoliko ne bude obezbijeđen dodatni dokumentarni dokaz koji davalac licence ocijeni zadovoljavajućim. Dodatni dokumentarni dokaz koji može tražiti davalac licence zavisit će od razloga za modifikaciju revizorskog izvještaja;

* + - 1. Ako revizorski izvještaj upućuje na bilo koju situaciju definiranu u članu 54, licenca mora biti odbijena.
		1. Ako podnosilac zahtjeva za licencu pruži dodatne informacije i/ili revidirane finansijske izvještaje, davalac licence mora dodatno ocijeniti izvještaj revizora u pogledu dodatnih informacija i/ili revidiranih finansijskih izvještaja. Licenca je moguće odbiti ako izvještaj revizora nije na zadovoljstvo davaoca licence i/ili uključuje navođenje grešaka i/ili uočene izuzetke.

## Procjena licencne dokumentacije da nema neizmirenih obaveza

* + 1. U pogledu kriterija „nema neizmirenih dospjelih obaveza“ prema fudbalskim klubovima, zaposlenima i socijalnim/poreskim, davalac licence može odlučiti:
			1. da sam procijeni informacije koje je dostavio podnosilac zahtjeva za licencu, u kom slučaju mora izvršiti procjenu; ili
			2. da nezavisni revizori sprovode procedure ocjenjivanja u skladu sa ISRS 4400, u kom slučaju davalac licence mora procijeniti informacije koje je dostavio podnosilac zahtjeva za licencu (naročito tabele obaveza i odgovarajuću prateću dokumentaciju) i pregledati izvještaj revizora. Davalac licence može izvršiti bilo koju dodatnu procjenu za koju smatra da je potrebna, uključujući proširenjem uzorka ili traženjem dodatnih dokumentarnih dokaza od podnosioca zahtjeva za licencu.
		2. Bez obzira da li procjenu vrši davalac licence ili nezavisni revizor u pogledu kriterija „nema neizmirenih dospjelih obaveza“ prema fudbalskim klubovima, zaposlenima i socijalnim/poreskim vlastima, sljedeće minimalne procedure moraju biti provedene i opisane u izvještaju davaoca licence ili revizora:
			1. Pribaviti tabele obaveza na dan 31. marta koje je dostavio podnosilac zahtjeva za licencu vezano za obaveze koje treba platiti do 28. februara (tj. tabela transfera, tabela zaposlenih, tabela socijalnih/poreskih obaveza i odgovarajuća prateća dokumentacija);
			2. Izvršiti potrebne korake (uključujući određivanje veličine uzorka) za ocjenu kompletnosti i tačnosti prijavljenih bilansa i izdati zaključak u vezi sa svakim od izvršenih postupaka;
			3. Provjeriti kompletnost bilo kojeg neizmirenog salda prijavljenog od podnosioca za licencu na dan 28. februara;
			4. Provjeriti izmirenje svih dospjelih obaveza između 28. februara i 31.marta; i
			5. Identifikovati sva neizmirena salda na dan 31. marta.
		3. U pogledu kriterija „bez neizmirenih dospjelih obaveza“ u odnosu na UEFA i davaoca licence, davalac licence kao minimum mora izvršiti sljedeće postupke ocjenjivanja:
			1. Pregledati sve informacije primljene od UEFA-e u vezi sa neizmirenim iznosima koje duguju udruženi klubovi davaoca licence i provjeriti izmirenje bilo kojeg neizmirenog salda između 28. februara i 31. marta; i
			2. Izvršiti sve dodatne ocjene i zatražiti dodatnu dokumentaciju od podnosioca zahtjeva za licencu.

## Procjena pismene izjave prije donošenja odluke o licenciranju

* + 1. U pogledu pismene izjave, davalac licence mora pročitati i uzeti u obzir uticaj bilo koje značajne promjene koja se dogodila u vezi sa kriterijema za licenciranje klubova.
		2. Davalac licence također mora pročitati i razmotriti informacije u vezi sa bilo kojim događajem ili stanjem od velikog ekonomskog značaja, u kombinaciji sa finansijskim izvještajima, budućim finansijskim informacijama i svim dodatnim dokumentarnim dokazima koje dostavi podnosilac zahtjeva za licencu. Davalac licence može odlučiti da ovu ocjenu sprovode revizor.
		3. Davalac licence mora procijeniti sposobnost kluba da nastavi sa stalnim poslovanjem barem do kraja licencne sezone. Licenca se mora odbiti ako prema procjeni davaoca licence na osnovu finansijskih informacija koje je davalac licence procjenio, podnosilac zahtjeva za licencu možda neće moći nastaviti sa stalnim poslovanjem barem do kraja licencne sezone.
		4. Ako podnosilac zahtjeva za licencu (ili registrovani član koji ima ugovorni odnos sa podnosiocem zahtjeva za licencu) ili bilo koja druga matična kompanija podnosioca zahtjeva za licencu uključena u izvještajni perimetar traži zaštitu ili je dobila zaštitu od svojih povjerilaca u skladu sa zakonima ili propisima u roku od 12 mjeseci koji prethode licencnoj sezoni ili prima zaštitu u vrijeme procjene, tada se izdavanje licence mora odbiti. Da bi se izbjegle bilo kakve nedoumice, izdavanje licenca se također mora odbiti čak i ako dotični subjekt više ne prima zaštitu od svojih povjerilaca u trenutku donošenja odluke o licenciranju.